Die mielie-oes sal na raming ongeveer 16 miljoen ton beloop, wat ’n relatiewe laer prys tot gevolg kan hê en wat positief vir die voerkraalbedryf sal wees;
Die wisselkoers het weens die onlangse afgradering van die ekonomie baie geval, wat geleenthede vir uitvoer skep en invoere sal teenwerk;
Die plaaslike mark gebruik 95% van die plaaslike beesvleisproduksie en 5% word uitgevoer, terwyl 98% van die skaapvleis plaaslik verbruik en net 2% uitgevoer word.
“Covid-19 plaas baie druk op die ekonomie en ons het oornag ’n verdubbeling in potslagtings veral naby die stedelike gebiede gesien,” sê Wessels. “Die situasie is vererger omdat plaaswagte nie patrollies kon ry nie.”